# Eugenijus Mazeliauskas

### Straipsnis iš Vikipedijos, laisvosios enciklopedijos.

Eugenijus Mazeliauskas

Eugenijus Mazeliauskas (1940 m. birželio 20 d. Tauragėje), choro dirigentas ir pedagogas.

## [taisyti] Biografija

1958 – 1960 choro dirigavimo mokėsi Vilniaus kultūros-švietimo technikume (dėst. P. Sližys). 1960 – 1965 muziką studijavo Vilniaus valstybiniame pedagoginiame institute (diriguoti mokė V. Ūselis).

Studijuodamas vadovavo Vilniaus melioracijos statybos valdybos mišriajam chorui, 1963 – 1965 buvo Vilniaus skaičiavimo mašinų gamyklos mišriojo choro „Elektronika" chormeisteris, 1964 – 1968 vadovavo Buivydiškių žemės ūkio moksleivių ir darbuotojų mišriesiems chorams bei kaimo kapelai.

Nuo 1969 Vilniaus valstybinio universiteto Estetinio lavinimo katedros dėstytojas, nuo 1979 vyr. dėstytojas. 1969 – 1975 šio universiteto studentų mišriojo choro chormeisteris, 1975 – 1976 meno vadovas ir dirigentas. 1976 universitete suorganizavo studentų vyrų chorą (100 dalyvių), iki 1989 buvo jo meno vadovas ir dirigentas. Kolektyvą parengė 1980 ir 1985 respublikinėms dainų šventėms, Baltijos respublikų studentų dainų šventėms„Gaudeamus-VIII“ Rygoje (1981), „Gaudeamus-IX“ Taline (1984), „Gaudeamus-X“ Vilniuje (1988). Studentai prizinių vietų laimėjo Vilniaus miesto chorų apžiūrose ir respublikinių dainų švenčių konkursuose, dalyvavo televizijos laidose, koncertavo Vokietijoje. E. Mazeliauskas suorganizavo ir 1971 – 1973 vadovavo universiteto studentų kaimo kapelai, su kuria nemažai koncertavo. Kaip natografas daug muzikos kūrinių parengė spaudai, kurį laiką dirbo „Muzikos" leidykloje. Žmona Alma Mazeliauskienė ir duktė Lina Mazeliauskaitė irgi muzikės.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../e/u/g/Eugenijus_Mazeliauskas_907a.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška